കളിക്കുന്നതിനിടെ പിഞ്ചു കുഞ്ഞിന്റെ തൊണ്ടയില് സേഫ്റ്റി പിന് കുടുങ്ങി, വായടക്കാന് സാധിച്ചില്ല ശസ്ത്രക്രിയയിലൂടെ പുറത്തെടുത്തു കൊല്ലം കളിക്കുന്നതിനിടെ പിഞ്ചു കുഞ്ഞിന്റെ തൊണ്ടയില് സേഫ്റ്റി പിന് കുടുങ്ങി. കൊല്ലം കരുനാഗപ്പള്ളി കെഎസ് പുരം സ്വദേശികളായ ശിഹാബുദ്ദീന്സുലേഖ ദമ്ബതികളുടെ പത്ത് മാസം പ്രായമുള്ള കുട്ടിയുടെ തൊണ്ടയിലാണ് സേഫ്റ്റിപിന് കുടുങ്ങിയത്. കുട്ടിയ്ക്ക് വായടയ്ക്കാന് കഴിയാത്ത അവസ്ഥയായിരുന്നു. തുടര്ന്ന് അപൂര്വ ശസ്ത്രക്രിയയിലൂടെ സേഫ്റ്റിപിന് പുറത്തെടുത്തു. കളിക്കുന്നതിനിടെയാണ് കുഞ്ഞിന്റെ തൊണ്ടയില് തുറന്ന നിലയില് സേഫ്റ്റി പിന് കുടുങ്ങുന്നത്. കുഞ്ഞ് നിര്ത്താതെ കരഞ്ഞതിനെ തുടര്ന്ന് പരിഭ്രാന്തിയിലായ വീട്ടുകാര് ആശുപത്രിയില് എത്തിച്ചെങ്കിലും സേഫ്റ്റി പിന് എടുക്കാനായില്ല. ഇതിനിടെ കുഞ്ഞിന് ശ്വാസം എടുക്കാന് ബുദ്ധിമുട്ട് അനുഭവപ്പെടുകയും ചെയ്തു. പിന്നീടാണ് കൊല്ലം ട്രാവന്കൂര് മെഡിസിറ്റിയില് കുഞ്ഞിനെ എത്തിച്ചത്. ലാറിംഗോസ്കോപ്പിയിലൂടെയാണ് പിന് പുറത്തെടുത്തത്. പിന്നിന്റെ മുകള്ഭാഗം മൂക്കിന്റെ പിന്ഭാഗത്തും അടിഭാഗം ശ്വാസനാളത്തിലും തറച്ചിരുന്നതായി ഡോക്ടര്മാര് അറിയിച്ചു. വിദഗ്ധ ഡോക്ടര്മാരുടെ നേതൃത്വത്തിലായിരുന്നു ചികിത്സ.